สวัสดีค่ะ กลับมาพบกันอีกแล้วนะคะ สำหรับภาพนี้เนี่ย เราจะพูดคุยกันเกี่ยวกับการทำความสะอาดร่างกายนะคะ โดยภาพนี้มีทั้งหมด สิบหกภาพย่อยๆ ด้วยกันนะคะ เรามาดูว่ามีขั้นตอนอะไรบ้างนะคะ ในการทำความสะอาดร่างกาย

เริ่มจากภาพที่หนึ่งค่ะ ภาพที่หนึ่งเราเห็นนะคะ มีผู้ชายคนหนึ่งนะคะ กำลังอยู่ในห้องน้ำนะคะ ลักษณะเป็นห้องน้ำนะ ดูลักษณะห้องน้ำก่อน ก็ห้องน้ำก็จะมีอ่างล้างมืออ่างล้างหน้านะคะ มีกระจกนะคะ และด้านหลังของผู้ชายก็มีบานเกล็ดนะคะ มีบานเกล็ดแล้วก็มีกระจก เราเห็นอยู่ครึ่งหนึ่งนะคะ มีอยู่สองบาน มีบานเกล็ดสองบานนะคะ แล้วเรามาดูที่ผู้ชายนะคะ ผู้ชายคนนี้นะคะ เป็นผู้ชายผมสั้นนะคะ ใส่เสื้อสีชมพูคอแหลมนะคะ เสื้อสีชมพู แล้วก็มีกางเกงนะคะ เขากำลังล้างมืออยู่นะ เขากำลังใช้มือทั้งสองข้างของเขาเนี่ย วางนะคะ หรือว่าใส่ จุ่ม อะ จุ่มเข้าไปที่อ่างล้างหน้านะคะ โดยที่อ่างล้างหน้าเนี่ย ก็มีก๊อกน้ำอยู่ใช่ไหม มีก๊อกน้ำอยู่หนึ่งอันนะคะ แล้วก๊อกน้ำเนี่ย ก็กำลัง เขาเรียกว่าอะไร เขาก็เปิดน้ำไว้นะ แล้วก๊อกน้ำเนี่ย ก็มีน้ำที่กำลังไหลอยู่นะคะ ไหลใส่อยู่ในอ่างล้างมือนะคะ แล้วมือทั้งสองข้างของเขาเนี่ย ก็จุ่มลงไปที่อ่างล้างหน้าใช่ไหมคะ แล้วก็มีฟองด้วยนะคะ จะสังเกตเห็นฟองเพราะว่าเขาคงใส่พวกน้ำยาล้างมือนะคะ เป็นพวกสบู่ล้างมือไรยังงี้ก็ได้นะคะ ทำให้เกิดฟองนะ แล้วเขาก็ล้างมือนะคะ เขาก็ถูๆ มืออยู่ในอ่างล้างมือนะคะ แต่เราไม่เห็นมือเขาเพราะว่า มือเขาจุ่มลงไปในน้ำแล้วนะคะ แล้วก็มีฟองขึ้นมาปิดหมดเลยนะคะ สรุปว่ามีผู้ชายคนหนึ่งนะ กำลังล้างมือนะคะ อยู่ที่อ่างล้างมือนะคะ อยู่ในห้องน้ำ แล้วก็มีน้ำกำลังเปิดอยู่ด้วยนะคะ แล้วก็มีฟองของสบู่นะคะ หรือว่าฟองของน้ำยาล้างมือเนี่ย ท่วมขึ้นมานะคะ เลยอ่างล้างหน้าขึ้นมา

ภาพที่สองค่ะ ภาพที่สองนะคะ ก็ภาพนี้เราก็เห็นผู้ชายคนเดิมนะคะ ที่กำลังทำอะไรเอ๋ย ผู้ชายคนนี้กำลังล้างหน้าอยู่ใช่ไหมคะ เมื่อกี้เขาล้างมือเสร็จแล้วนะ มือเขาสะอาดแล้ว เขาก็เลย ขั้นตอนต่อมา เขาก็ล้างหน้าของเขาเองนะคะ โดยการที่เขาก็เปิดน้ำทิ้งไว้ใช่ไหมคะ เปิดน้ำทิ้งไว้ในอ่างล้างมือนะคะ น้ำก็ค่อนข้างเต็มในอ่างเลยนะคะ แล้วเขาก็ เหมือนกับว่าวักน้ำนะคะ โดยใช้มือทั้งสองข้างใช่ไหมคะ แต่ในภาพเราไม่เห็นนะ วักน้ำจากอ่างล้างหน้าใช่ไหมคะ ขึ้นมาประกบที่หน้าของเขาเองนะคะ ในภาพเราก็จะเห็นว่ามือของเขาเนี่ย มาประกบที่หน้าของเขาแล้วนะคะ แล้วก็มือทั้งสองข้างนี้ก็เปียกนะ แล้วก็มีน้ำไหลย่อยออกมาที่มือทั้งสองข้างของเขานะคะ แล้วก็บริเวณที่หน้าของเขาด้วยนะคะ แล้วก็น้ำก็ไหลมาจนถึงแขนด้วยนะคะ ก็จะเห็นว่าเขากำลังล้างหน้าอยู่นั้นเองนะคะ โดยเขาก็ล้างอยู่ที่เดิม อยู่ในห้องน้ำนะคะ โดยในห้องน้ำนี้ก็จะมีอ่างล้างหน้า มีก๊อกน้ำ แล้วก็มีกระจกที่เราอธิบายไปนะคะ แล้วด้านหลังของเขา ด้านหลังนะคะ ข้างๆ ข้างหลังก็จะเห็นบานเกล็ดนะคะ ที่มีกระจกบานเกล็ดนะคะ อยู่สองบานนะคะ ผู้ชายคนนี้ก็วักน้ำขึ้นมา แล้วก็เอาน้ำใส่หน้าเขาใช่ไหมคะ เหมือนกับว่าเป็นการล้างหน้า แล้วก็ถูๆ นิดหน่อยนะคะ ขยับมือถูๆ นิดหน่อย

ภาพที่สามค่ะ ภาพที่สามนะคะ หลังจากเขาล้างหน้าเสร็จแล้วใช่ไหมคะ ขั้นตอนต่อไปที่เขาจะทำ ก็คือ เขาจะแปรงฟันนะคะ ตอนนี้เราก็เห็นเขาปิดน้ำไปแล้วใช่ไหมคะ ก็น้ำในอ่างล้างหน้าเนี่ย ไม่มีหลงเหลืออยู่แล้วนะคะ ขั้นตอนต่อไปนะ เขาก็จะแปรงฟันนะคะ เขาก็หยิบนะคะ เขาก็ใช้มือของเขาทั้งสองข้างใช่ไหมคะ ข้างหนึ่งหยิบยาสีฟัน อีกข้างหนึ่งหยิบแปรงสีฟัน แล้วเขาก็กำลังบีบยาสีฟันนะคะ ยาสีฟันบีบยาสีฟันด้วยมือขวานะ บีบใส่แปรงสีฟันที่เขาถืออยู่ด้วยมือซ้ายนะคะ เขาก็บีบครีมยาสีฟันออกมานะคะ โดยที่ตัวครีมยาสีฟันเนี่ย ก็จะวางอยู่นะคะ อยู่บนแปรงนะคะ อยู่บนตัวแปรงสีฟันนะคะ เขาก็ใช้มือของเขาเนี่ย บีบยาสีฟันออกมานะคะ ซึ่งตัวยาสีฟันก็จะเป็นลักษณะเขียวๆ ฟ้าๆ นะคะ ที่เราเห็นอยู่บนแปรงนะคะ ในภาพนี้ก็เป็นสถานการณ์เดิมใช่ไหมคะ อยู่ในห้องน้ำห้องเดิมนะคะ หลังจากที่เขาล้างหน้าเสร็จแล้วเขาก็ต้องการจะแปรงฟัน

ภาพที่สี่ค่ะ ภาพนี้นะคะ ก็เป็นผู้ชายคนเดิมนะคะ ที่ยังยืนอยู่ในห้องน้ำนะคะ ยืนอยู่ข้างหน้าอ่างล้างหน้านะคะ ยืนกำลังส่องกระจกอยู่ด้วยนะคะ แต่ว่าที่เขาทำเพิ่มขึ้นมา ก็คือ เขากำลังแปรงฟันอยู่ใช่ไหมคะ เมื่อสักครู่นี้เราพูดถึงเขาบีบยาสีฟันใส่แปรงสีฟันแล้วนะคะ เขาก็หยิบแปรงขึ้นมาใช่ไหมคะ เขาก็ถือแปรงด้วยมือซ้ายนะคะ ก็น่าจะเป็นคนถนัดซ้าย ถือแปรงด้วยมือซ้าย แล้วก็เอาแปรงขึ้นมาแปรงนะคะ ในปากของตัวเองนะคะ โดยที่เอา เอาตรงที่มีขนแปรงนะคะ ใส่เข้าไปในปากนะคะ ในภาพเราก็จะไม่เห็นขนแปรงแล้วใช่ไหม เพราะว่าขนแปรงจะเข้าไปแปรงฟันนะคะ แล้วก็อมเข้าไว้ในปากนะคะ แล้วการแปรง ก็คือ ถูขึ้นถูลงใช่ไหมคะ ถูขึ้นถูลง แล้วก็ปัดไปทางซ้าย ปัดไปทางขวานะคะ ก็แปรงไปทางซ้ายขวา ขึ้นลง หน้าหลัง อะไรยังงี้นะคะ ทั้งข้างนอกข้างใน ในบริเวณฟันนะคะ ข้างเหงือกอะไรพวกนี้นะคะ ก็แปรงให้ครบถ้วนนะคะ แล้วก็ในภาพเราก็จะเห็นว่าตัวยาสีฟันเนี่ย เวลาเรายิ่งแปรงแล้วเนี่ย เวลาเรายิ่งแปรงมากๆ เนี่ย มันก็จะมีฟองใช่ไหมคะ พอเวลาแปรงฟันฟองมันจะเกิดขึ้นมานะคะ ก็ในภาพเราก็จะเห็นมีฟองเยอะแยะเลยนะคะ ที่ปากของผู้ชายคนนี้นะ ก็จะเป็นฟองของยาสีฟันนะคะ ที่มันจะยิ่งออกมาถ้าเกิดว่าเราแปรงแบบนานๆ นะคะ ก็เราก็จะเห็นว่าเขามีฟองออกมาเยอะนะคะ คนนี้เขาก็ยืนนะ ยืนแปรงสีฟันอยู่หน้ากระจกนะคะ แล้วก็ส่องไปที่กระจก แล้วก็ดูตัวเองว่าโอเค แปรงโอเคไหม แปรงถูกต้องไหม ไรยังงี้นะคะ เขาก็กำลังแปรงฟัน

ภาพที่ห้าค่ะ นะคะ หลังจากแปรงฟันเสร็จแล้วใช่ไหมคะ ก็ต้องมีการบ้วนปากนะคะ ก็เหมือนเดิมนะคะ ผู้ชายคนนี้ก็ยืนอยู่ในห้องน้ำนะ หน้ากระจกนะคะ ยืนอยู่ข้างหน้าอ่างล้างมืออ่างล้างหน้านะคะ เขาก็ ในมือของเขาเนี่ย ถือแก้วอยู่ใบหนึ่งนะคะ เป็นแก้วใบหนึ่งที่ใส่น้ำเอาไว้นะคะ ก็เขาก็เปิดน้ำเนี้ยนะคะ ใส่ในแก้วแล้ว เขาก็เตรียมเอาไว้นะ ถือด้วยมือซ้ายนะคะ แล้วก็เขาก็ใช้น้ำในแก้วเนี่ย อมเข้าไปในปากใช่ไหมคะ แล้วก็บ้วนปาก การบ้วนปากก็คือเหมือนกับล้างปากนั้นเองนะคะ ลักษณะก็คืออมน้ำเข้าไปใช่ไหมคะ แล้วก็ทำการกลั้วๆ ปาก อะไรยังนี้นะคะ เหมือนกับว่าเขย่าๆ แบบว่า ทำความสะอาดภายในปากนะคะ เขาเรียกว่าบ้วนปากหรือว่ากลั้วปากนะคะ หลังจากที่กลั้วเสร็จแล้วเราก็ต้องบ้วนออกใช่ไหมคะ บ้วนน้ำออกมาบ้วนทิ้งออกมาบ้วนทิ้งใส่ที่อ่างล้างหน้านั้นเองนะคะ ก็ทำสักเท่าไหร่อะ ทำจนกว่าเราจะรู้สึกว่าในปากเราสะอาดแล้วนะคะ อาจจะใช้น้ำสักสองสามแก้วนะคะ หรือว่าบ้วนปากสักสี่ห้าครั้งนะคะ จนกว่าที่เราจะรู้สึกสะอาดนะคะ ก็คือ อมน้ำไว้นะคะ แล้วก็กลั้วๆ ปาก แล้วก็บ้วนทิ้ง ก็ทำยังงี้ซ้ำไปซ้ำมานะคะ หลายๆ ครั้งจนเรารู้สึกว่าภายในปากของเราเนี่ย มันสะอาดแล้ว

ภาพที่หกค่ะ นะคะ หลังจากที่เขาล้างหน้าแปรงฟันเรียบร้อยแล้ว บ้วนปากแล้วใช่ไหมคะ ภาพที่หกก็ ขั้นตอนต่อไปนะคะ เขาก็จะโกนหนวดนะคะ ก่อนที่จะโกนหนวดใช่ไหม เขาก็ เห็นไหมคะ ในมือของเขานี้ถือเป็นเหมือนกับขวดสเปรย์นะคะ เป็นขวดสเปรย์ที่เป็นครีมสเปรย์นะ เขาเรียกว่าเป็น เขาเรียกว่าอะไร ครีมโกนหนวดนะคะ เวลาบีบออกมาแล้วมันจะมีลักษณะเหมือนโฟม เหมือนฟองนะคะ ขาวๆ นะ แล้วก็นะคะ เขาก็ใช้มือข้างหนึ่งเนี่ย มือข้างขวาใช่ไหม ถือขวดสเปรย์ไว้ ขวดโฟมไว้นะคะ แล้วเขาก็บีบโฟมออกมานะคะ แล้วเขาก็ใช้มือข้างซ้ายของเขาเนี่ย เอาโฟมนะคะ มาทาใช่ไหม ทาแถวๆ บริเวณที่เขาจะโกนหนวดนะคะ ก็คือ บริเวณที่ริมฝีปากนะคะ ไม่ใช่ริมฝีปากสิ ตรงรอบๆ ริมฝีปากนะคะ ก็คือ บริเวณใต้จมูกนะคะ แล้วก็แถวบริเวณคางนะคะ รอบๆ จมูก รอบๆ ริมฝีปากนะคะ แล้วก็บริเวณคาง แล้วก็จะมีโฟมขาวๆ นะคะ เป็นโฟมขาวๆ แล้วก็แปะๆๆๆ ไว้นะคะ ให้มัน แบบว่า เหมือนกับว่าอะไรอะ เพื่อที่จะได้ขั้นตอนต่อไป ก็จะได้โกนหนวดนะคะ ตอนนี้ก็คือทาครีมไว้ก่อนนะคะ รอไว้ก่อน

ภาพที่เจ็ดค่ะ ภาพที่เจ็ดก็เป็นขั้นตอนของการที่เขาจะโกนหนวดใช่ไหมคะ ก็หลังจากที่เขาทาครีมทาโฟม เขาเรียกว่าครีมโกนหนวด โฟมโกนหนวดนะคะ ทาไว้แล้วนะ เขาก็เตรียมนะคะ ในภาพเราก็จะเห็นนะคะ เขาใช้มือซ้ายเหมือนเดิมนะ เขาก็หยิบเป็นมีดโกนหนวดนะคะ มีดโกนหนวด มันก็ ลักษณะจะเป็นด้ามนะคะ มีด้ามจับนะ แล้วก็บนด้านหัวมันเนี่ย ก็จะมีใบมีดโกนอยู่นะคะ อาจจะเป็นสองใบสามใบแล้วแต่นะ ก็จะมีใบมีดโกนอยู่นะคะ แล้วก็จะมีด้ามจับนะ ในภาพเราจะเห็นที่โกนหนวดนะคะ สีเขียวนะ เป็นด้ามนะคะ คล้ายๆ กับตัวทีนะ รูปคล้ายๆ ตัวที เขาก็หยิบนะคะ หยิบ เขาเรียกจับมีดโกน หนวดนะคะ แล้วก็โกนใช่ไหมคะ โกนที่บริเวณคาง บริเวณรอบๆ ริมฝีปากนะคะ บริเวณที่มันมีหนวดขึ้นมานะคะ แล้วก็มืออีกข้างหนึ่งเขาก็ถือผ้าไว้อยู่นะ เป็นผ้าขนหนูผืนเล็กๆ นะคะ เขาถือไว้ใช่ไหม เหมือนกับว่า โกนไปเช็ดไป[ไรยังเนี้ย]นะคะ มันก็จะได้สะอาดใช่ไหมคะ เพราะว่ามันมีฟองเยอะนะ ก็เวลานั้นมันก็จะมองไม่เห็นใช่ไหม ก็โกนไปก็เช็ดไปนะ จะได้มองเห็นว่า โอเค โกนเสร็จหรือยัง โกนสะอาดหรือยัง อะไรยังงี้นะคะ เขาก็มองส่องกระจกไปด้วยนะคะ ก็ทำหลายอย่างเลยนะ ก็คือ ถือมีดโกนข้างหนึ่งนะ ถือผ้าข้างหนึ่ง แล้วก็ส่องกระจกไปด้วย แล้วก็โกนหนวดไปด้วยนะคะ ในเวลาเดียวกัน

ภาพที่แปดค่ะ ภาพที่แปดนะคะ ก็หลังจากที่เขาใช้เวลาพอสมควรนะคะ ที่บริเวณอ่างล้างหน้าแล้ว ตอนนี้เขาก็เข้ามาที่เขาจะเตรียมอาบน้ำแล้วใช่ไหมคะ ในภาพนี้ ก็คือ ว่าเขาผู้ชายคนนี้นะคะ เขาถอดเสื้อผ้าแล้วเนาะ ถอดเสื้อผ้าออกแล้วตอนนี้เขาก็เปลือยแล้วนะ เขาไม่มีเสื้อผ้านะ ก็คือร่างกายเขาเปลือยแล้วนะ เราไม่เห็นเสื้อผ้าเขาแล้วนะคะ แล้วเขาก็ยืนอยู่ในห้องน้ำนะ แล้วห้องน้ำเนี่ย ด้านริมสุดใช่ไหมคะ ก็เป็น มีฝักบัวนะ เราก็จะเห็นฝักบัวนะ ฝักบัวก็จะเป็นแบบเหมือนเสายาวๆ นะคะ แล้วก็มีตัวฝักบัวเนี่ย อยู่ด้านบนนะ แล้วก็น้ำเนี่ย มันก็จะไหลออกมาจากฝักบัวใช่ไหมคะ มันก็ไหลมาเป็นสายๆ นะคะ เวลาเราเปิดน้ำมันก็ไหลพุ่งออกมาเป็นสายๆ นะคะ เป็นเหมือนน้ำฝนอะไรยังงี้นะคะ โดนมาที่ตัวของเราใช่ไหมคะ ผู้ชายคนนี้เขาก็กำลังอาบน้ำนะคะ อาบน้ำแต่ว่าเขาทำอะไร เขาสระผมใช่ไหม เขายกมือขึ้นทั้งสองข้างนะคะ แล้วก็เอาไปไว้บนหัวของเขานะ แล้วเขาก็ทำการสระนะคะ สระก็คือเหมือนการเกา การขยี้ การทำให้ผมของเราสะอาดนะคะ เราก็เรียกว่าสระผมนะ ผู้ชายคนนี้ก็กำลังสระผมอยู่นะ โดยที่อุปกรณ์สำคัญที่ใช้ในการสระผมคืออะไร คือยาสระผมใช่ไหมคะ ก็มียาสระผม บางคนก็จะใช้ยาสระผมด้วย แล้วก็จะใช้ครีมนวดผมด้วยนะคะ หรือในบางครั้งก็บางคนก็ขี้เกียจหน่อยใช่ไหม อาจจะใช่แค่ยาสระผมอย่างเดียวหรือว่าใช้ยาสระผมที่ผสมกับครีมนวดผมนะคะ เวลาแบบว่าสระผมจะได้เร็วๆ จะได้ไม่ต้องรอนาน อะไรยังงี้นะคะ แต่ถ้าสำหรับคุณผู้หญิงก็จะชอบใช้ครีมนวดผมด้วยนะ สระด้วยยาสระผม และหลังจากนั้นก็สระต่อด้วยครีมนวดผมนะคะ แต่ผู้ชายคนนี้ก็สระแบบเร็วๆ ใช่ไหม ก็ใช้แชมพูทั่วไปนะคะ เป็นยาสระผมทั่วไปนะ แล้วก็สระผมขยี้ๆ ผมให้สะอาดนะคะ

ภาพที่เก้าค่ะ หลังจากสระผมเสร็จแล้วใช่ไหมคะ ก็ต้องทำการล้างผมใช่ไหมคะ ก็คือ สระน้ำเปล่านะคะ เหมือนกับว่าล้างน้ำเปล่านั้นแหละ หรือว่าเราจะเรียกว่าสระก็ได้นะ เพราะว่าเราก็ต้องเอามือของเราใช่ไหมคะ ขึ้นไปขยี้ๆๆ แล้วก็ขยำๆ สระให้มันสะอาดนะคะ เหมือนสระน้ำเปล่า หรือว่าล้างน้ำเปล่านะคะ เป็นการล้างผมนะคะ ก็เขาก็ยืนอยู่ที่เดิมใช่ไหมคะ ยืนอยู่ที่ตรงฝักบัวนะ อันนี้น้ำจะเปิดขึ้นมาแรงแล้วใช่ไหมคะ คือว่าน้ำแรงกว่าในภาพเมื่อกี้นะ คือว่าน้ำจะออกมาค่อนข้างเยอะนะคะ แล้วเขาก็ล้างๆๆ ผมนะคะ ล้างตั้งแต่บนหัวเขาเลยนะ แล้วก็น้ำมันก็ไหลลงมานะคะ ที่ลำตัวของเขานะคะ ไหลลงข้างล่างลงไปที่พื้นนะคะ

ภาพที่สิบค่ะ ภาพที่สิบ ภาพนี้นะคะ เราก็เห็นเขายังยืนอยู่ที่เดิมใช่ไหมคะ เพราะว่าเขายังอาบน้ำไม่เสร็จนะ ยังมีอีกหลายขั้นตอนนะคะ ตอนนี้เขาก็เหมือนกับว่าเบาน้ำลงแล้วนะคะ ปิด เออ ยังไม่ทันปิดนะ แต่ว่าเบาน้ำลงนะ ให้เหลือประมาณแค่นิดหน่อย เหลือไม่ถึงครึ่งนะคะ ให้น้ำมันไหลไม่ถึงครึ่งนะ เขาก็ขั้นตอนนี้ ก็คือ เขากำลังถูสบู่ใช่ไหมคะ ในภาพเราก็จะเห็นนะ เขามือข้างหนึ่งนะ เขาถือฟองน้ำอยู่นะ เป็นฟองน้ำสำหรับช่วยนะคะ ในการอาบน้ำใช่ไหม ช่วยถูเหมือนกับถูขี้ไคล ถูให้มันมีฟองสบู่เยอะๆ ใช่ไหมคะ มันจะได้รู้สึกว่าร่างกายของเราเนี่ย สะอาดนะ เขาก็ถู เออ ถือ อะถือฟองน้ำนะคะ แล้วก็ถูไปให้ทั่วตัวนะคะ ซึ่งอุปกรณ์ในการอาบน้ำนี้ใช่ไหมคะ ก็จะมีพวกครีมอาบน้ำใช่ไหม บางคนก็จะชอบใช้ครีมอาบน้ำ หรือบางคนอาจจะใช้สบู่ อะไรยังงี้ใช่ไหมคะ แต่ละคนก็มีสูตรการใช้แตกต่างกันไปนะ สมมุติว่าผู้ชายคนนี้ใช้สบู่นะ แล้วก็ใช้ เขาเรียกอะไรอะ ฟองน้ำช่วยถูด้วยนะคะ ก็บางคนนี้อาจจะไม่ใช้ฟองน้ำใช่ไหม บางคนก็อาจจะอาบแบบเร็วๆ นะ ใช้มือใช่ไหม ใช้มือช่วยถู เอามือมาถูกับสบู่ มาถูกับครีมอาบน้ำนะ แล้วก็เอามือเนี่ย มาถูไปตามให้ทั่วลำตัวนะคะ แล้วก็ใช้มือของตัวเองนี้แหละ ถูแทนฟองน้ำนะคะ เพราะว่าบางคนอาจจะใช้ฟองน้ำไม่บ่อยใช่ไหม ใช้ฟองน้ำแบบนานๆ ทีไรยังงี้ก็ได้ หรือบางคนก็อาจจะแบบว่าอยากรีบๆ อาบน้ำนะ ใช้มือตัวเองนี้แหละ ถูนะคะ ถูไปรอบๆ ลำตัวนะคะ

ภาพที่สิบเอ็ดนะคะ หลังจากที่เราถูสบู่นะคะ หรือว่าหลังจากที่เราใช้ครีมอาบน้ำแล้วเนี่ย เราก็ต้องล้างตัวใช่ไหมคะ ภาพที่สิบเอ็ด เราก็จะเห็นว่า เขาเปิดน้ำแรงขึ้นแล้วนะ น้ำก็ออกมาเป็นสายฝนเลยนะคะ นี่สายฝนแรงเลยนะคะ ส่องมาที่หน้าของเขาเลยนะ ก็คือ ล้างมาตั้งแต่ตรงบริเวณหน้าผากมาเลยนะคะ ลงมาจนถึงที่ลำตัวนะคะ ก็คือ เขาล้างคราบสบู่นะคะ หรือว่าครีมอาบน้ำออกให้หมดนะ โดยภาพนี้เนี่ย เขาใช้มือนะ ใช้มือช่วยนะ ในการที่แบบช่วยล้างพวกฟองออกนะคะ ภาพนี้เขาไม่ได้ใช้ฟองน้ำแล้วนะคะ เขาใช้มือนะคะ ล้างๆๆ นะคะ ให้สะอาดนะคะ ให้ทั้งตัวของเขาเนี่ย ไม่เหลือฟองนะคะ

ภาพที่สิบสองค่ะ นะคะ ก็เสร็จแล้วใช่ไหมคะ เขาก็อาบน้ำเสร็จแล้วนะคะ ตอนนี้เขาก็ปิดน้ำแล้วนะ แต่ว่าน้ำก็ยังไหลแบบหยดท้ายๆ นะ หยดสุดท้าย ก็กำลังไหลอยู่สองสามหยดนะคะ ก่อนที่น้ำมันจะปิดสนิทดีนะ ในภาพนี้เราก็จะเห็นห้องน้ำของเขาชัดเจนขึ้นใช่ไหมคะ เพราะว่าเราเห็นมี เป็นเหมือนกับผ้าม่านไรยังงี้นะ เหมือนกับว่าที่ม่านกันเปียกนะคะ เป็นม่านพลาสติกใช่ไหม เวลาเปิดปิด เวลาเราเข้าห้องน้ำใช่ไหมคะ มันจะแขวนอยู่ที่ราวผ้าม่านนะ ในภาพเราก็จะเห็นผ้าม่านเนี่ย ถูกเปิดออกครึ่งหนึ่งนะ ผ้าม่านมีสีเหลือง ถูกเปิดออกครึ่งหนึ่งนะคะ เพราะว่าผู้ชายคนนี้กำลังเพิ่งเดินออกมานะคะ จากห้องน้ำใช่ไหมคะ โดยตอนแรกเนี่ย ผ้าม่านมันปิดอยู่นะ ตอนนี้เขาก็เปิดออกมาแล้วนะคะ แล้วเขาก็เดินออกมานะคะ จากห้องน้ำนะคะ โดยที่เขาก็กำลังใช้ผ้าเช็ดตัวใช่ไหม ผ้าเช็ดตัวก็เป็นผ้านะ เป็นผ้าสีเหลืองนะ เขาก็ใช้ผ้าเช็ดตัวเนี่ย เช็ดตัวของเขานะคะ กำลังเช็ดตัวอยู่ ตอนนี้เขาก็กำลังเช็ดที่คอใช่ไหม เริ่มเช็ดที่คอ ตัวเขาก็เริ่มแห้งแล้วนิดหน่อยนะ ก็มีหยดน้ำนิดหน่อย แต่ว่า ก็คือ กำลังจะแห้งแล้วนะคะ

ภาพที่ต่อมาภาพที่สิบสามค่ะ อะสิบสามก็เขา หลังจากที่เช็ดตัวเสร็จแล้วนะคะ เขาก็ต้องการจะบำรุงผิวใช่ไหม ก็เขาก็เลยใช้โลชั่นทาผิวนะคะ หรือว่าเป็นครีมทาผิวนะ เราเรียกโลชั่นทาผิวเหมือนกันนะคะ เขาก็ ในมือของเขาเนี่ย มือข้างขวาเขาก็ถือเป็นขวดโลชั่นนะคะ เป็นขวดค่อนข้างใหญ่เลยทีเดียวนะ แล้วเขาก็ มืออีกข้างหนึ่งเนี่ย ก็กำลังยังไงคะ ทาโลชั่นนะคะ ไปให้ทั่วร่างกายนะคะ โดยก็ทาที่แขนนะคะ เริ่มที่แขนใช่ไหม เขาเอามือจับที่บริเวณแขนด้านบนนะคะ แล้วเขาก็เริ่มทาไปนะคะ สังเกตเขาก็ทาค่อนข้างทั่วตัวแล้วนะ เพราะว่ามีคราบโลชั่นเนี่ย อยู่ทั่วตัวเขาเลยนะคะ ก็วิธีการ ก็คือ เทโลชั่นใส่มือใช่ไหมคะ แล้วก็เอาไปทาที่ตัว แล้วพอหมดเทใหม่ หมดแล้วก็เทใหม่ ทำซ้ำๆ นะคะ จนกว่าจะทาโลชั่นครบทั้งตัว

ภาพที่สิบสี่นะคะ ก็หลังจากที่เขาทาโลชั่นเสร็จเรียบร้อยแล้วใช่ไหมคะ เขาก็แต่งตัวด้วยเสื้อผ้าชุดใหม่ใช่ไหมคะ ในภาพนี้เราจะเห็นนะคะ เขาใส่เสื้อแขนสั้นสีเขียวนะ เป็นเสื้อผ้าชุดใหม่แล้วนะคะ แล้วเขาก็มายืนอยู่ที่หน้ากระจกใช่ไหมคะ บริเวณหน้าอ่างล้างหน้าอ่างล้างมือเหมือนเดิมนะคะ เขาก็มายืนส่องกระจกนะคะ โดยในภาพนี้เพิ่มเติมขึ้นมาก็คือ เขาใช้มือข้างซ้ายนะคะ หยิบ เขาเรียกว่าตัวสำลีปั่นหูนะ ลักษณะมันก็จะเป็นก้านนะคะ เป็นก้านพลาสติกนะคะ แล้วก็ที่หัวกับที่ท้ายเนี่ย จะมีสำลีพันอยู่นะคะ เขาก็หยิบที่ปั่นหูนะ เป็นสำลีปั่นหู เอามาทำความสะอาดในหูของเขา เพราะว่าเวลาอาบน้ำเวลายังงี้ เวลาอาบน้ำใช่ไหม มันก็จะมีเหมือนกับว่าคราบน้ำคราบอะไรหลงเหลืออยู่ในหูนะคะ เขาก็เลยใช้สำลีนี้แหละ เอาแหย่เข้าไปในหูของเขานะคะ โดยเขาเริ่มจากหูอะไร หูซ้ายก่อนนะ เขาก็เริ่มจากที่หูซ้าย เขาก็เอาไม้ปั่นหูเนี่ย แหย่เข้าไปในรูหู แล้วปั่น ลักษณะปั่นก็คือเรียกหมุนใช่ไหม หมุนไปหมุนมานะคะ หมุนให้มันแบบว่าจับกับความชื้นภายในหูของเราได้นะคะ ก็หมุนไปหมุนมานะคะ ก็ทำข้างหนึ่งเสร็จแล้วก็ต้องทำอีกข้างหนึ่งด้วยนะ โดยที่เปลี่ยนด้านใช่ไหม เพราะว่าที่ก้านสำลีที่ปั่นหูเนี่ย มันจะมีสำลีอยู่ทั้งสองด้านใช่ไหมคะ ก็หูข้างหนึ่งปั่นเสร็จแล้วก็เปลี่ยนมาเป็นอีกด้านหนึ่งนะคะ ตรงสำลีที่มันสะอาดใหม่มากกว่านะคะ

สิบห้าค่ะ นะคะ ก็หลังจากที่อาบน้ำเปลี่ยนเสื้อผ้าเสร็จเรียบร้อยนะคะ ครั้งสุดท้ายก็จะมาดูที่ทรงผมนะคะ ภาพที่สิบห้า ก็ผู้ชายคนนี้ ตอนแรกเนี่ย ผมเขาก็ยังแบบยังไม่ได้จัดทรงใช่ไหม ตอนนี้เขาก็จะเริ่มจัดทรงผมของเขานะคะ โดยการใช้ตัวช่วย ก็คือ ใช้เจลนะคะ หรือว่าเยลนั้นเองนะคะ เป็นเยลใส่ผม หรือว่าเจลใส่ผมก็เรียกได้ทั้งสองอย่างนะคะ โดยมือข้างหนึ่งเขาก็มีเจลนะคะ อยู่ในมือข้างหนึ่งใช่ไหม คือมือข้างขวานะคะ แล้วก็มืออีกข้างหนึ่งนะคะ เขาก็ถือหวีไว้ใช่ไหม ก็คือ มันต้องแบบใส่พร้อมๆ กันนะคะ ก็ข้างหนึ่งใส่เยลใช่ไหมคะ อีกข้างหนึ่งก็ช่วยหวีนะ เป็นการช่วยหวีจัดทรงนะคะ ในภาพเราจะเห็น เขามีใช้หวีด้วยนะคะ หวีก็ลักษณะเป็นแบบ เขาเรียกว่าอะไร มันจะมีซี่ๆ นะ มีซี่อยู่หลายๆ ซี่เลยนะคะ ถี่ๆ ไว้สำหรับหวีผมนะ ทำให้ผมเราอยู่ทรง จัดทรงได้นะคะ ในภาพก็คือเขาก็กำลังหวีผมที่อยู่ทางด้านหน้าของเขาใช่ไหมคะ เพราะว่าเขาเพิ่งใส่เยลไปนะ เขาก็รีบๆ หวีเลยนะคะ หวีเพื่อให้มันอยู่ทรงนะ เพราะว่าถ้าเอาทิ้งไว้นานมันจะแข็งใช่ไหม มันก็จะหวีไม่ได้นะ ตอนนี้เขาต้องรีบหวี เพราะว่าตอนนี้มันยัง เขาเรียกว่า มันยังอ่อนๆ อยู่ ผมยังนิ่มอยู่นะ แล้วก็ตัวเยลเนี่ย มันก็ยังนิ่มอยู่ใช่ไหมคะ มันก็จะหวีง่ายนะ เขาก็ใช้มือนะคะ ก็คือทั้งสองข้างนะ ใส่เยลไปด้วย แล้วก็หวีไปด้วยในการจัดทรงผมนะคะ

ภาพที่สิบหกค่ะ ภาพสุดท้ายนะคะ หลังจากที่เขาอาบน้ำเปลี่ยนเสื้อผ้านะคะ ตกแต่งทรงผมเสร็จเรียบร้อยแล้วนะคะ ก็เหลืออย่างสุดท้ายใช่ไหมคะ ก็คือ เขาคงเห็นว่าเล็บยาวนะคะ สังเกตว่ามือของเขานะคะ เขาจะโชว์เล็บนิดหนึ่งนะ ก็คือ เล็บยาว ถ้าเวลาเล็บยาวเราต้องใช้อะไร เราก็ต้องใช้ตัวช่วยก็คือที่ตัดเล็บใช่ไหมคะ ลักษณะที่ตัดเล็บ หรือว่าเราเรียกว่ากรรไกรตัดเล็บก็ได้นะคะ เรียกได้สองอย่าง ที่ตัดเล็บ กรรไกรตัดเล็บนะคะ ลักษณะมันก็เป็นเหมือน เขาเรียกว่าอะไร เป็นที่บีบนะ ไว้สำหรับในการตัดเล็บนะคะ เวลาเราใช้เราก็เอาไปวางนะคะ บริเวณเล็บของเรานะ แล้วก็ใช้มือกดใช่ไหม กดเพื่อให้มันตัดเล็บของเราออกมานะคะ เป็นชิ้นๆๆๆ นะคะ เศษเล็บของเรา ในภาพนะคะ เขาก็กำลังใช้ที่ตัดเล็บนะ หรือว่ากรรไกรตัดเล็บนะ กำลังตัดนิ้วชี้นะ น่าจะนิ้วชี้นะ ตัดเล็บนิ้วชี้ของเขานะคะ ที่มันเป็นส่วนเกินออกมานะ ที่มันยาวออกมาเกินจากนิ้วของเขานะคะ แล้วเขาก็ตัดนะคะ ตัดๆๆ ก็กด เวลากดมันก็จะดังแบบเป็นเสียงตัดเล็บใช่ไหม เสียงค่อนข้างดังนะคะ แล้วก็เศษเล็บนะ มันก็จะกระเด็นออกมาใช่ไหมคะ สังเกตนะ ในภาพก็จะมีเศษเล็บนะ กระเด็นด้วยนะ แล้วก็เป็นสัญลักษณ์ที่ว่า เขาก็กำลังตัดอยู่ด้วยนะคะ ก็ทำให้ครบนะคะ ทั้งสิบนิ้วใช่ไหมคะ ก็มือของเราแต่ละข้างมีข้างละห้า ก็ทำให้ครบสิบนิ้ว ก็อาจจะตัดเล็บเท้าไปด้วยก็ได้นะคะ ถ้าเกิดว่าเห็นแล้วว่า มันยาวหรือว่ามันสกปรกนะคะ

ค่ะ ในภาพนี้นะคะ ก็มีเพียงเท่านี้นะคะ ก็เป็นการบอกให้รู้นะคะ ถึงขั้นตอนการทำความสะอาดร่างกาย การอาบน้ำ การสระผม การแปรงฟัน อะไรต่างๆ นะคะ ค่ะ แล้วเจอกันใหม่นะคะ ในโอกาสต่อๆ ไป สวัสดีค่ะ